চাঁদপুরে বিদ্যুৎস্পৃষ্টে যুবকের মৃত্যু - দৈনিক করতোয়া - The Daily Karatoa
স্টাফ রির্পোটার Sep 28, 2018 231 0
চাঁদপুর প্রতিনিধি : চাঁদপুরে সদর উপজেলায় বিদ্যুৎস্পৃষ্টে এক যুবকের মৃত্যু হয়েছে। চাঁদপুর মডেল থানার মডেল থানার ওসি ইব্রাহিম খলিল জানান, উপজেলার কল্যানপুর ইউনিয়নের দাসাদী বেপারী বাড়িতে বৃহস্পতিবার রাত সোয়া ১১টায় এ ঘটনা ঘটে। মৃত মো.নাঈম বেপারী (২৫) ওই এলাকার আশরাফ আলী বেপারীর ছেলে। নাঈম ঢাকায় একটি বেসরকানি প্রতিষ্ঠানে চাকরি করতেন। ওসি ইব্রাহিম বলেন, বাড়ির বৈদ্যুতিক কাজ করতে গিয়ে বিদ্যুৎস্পৃষ্ট হয়ে নাঈম আহত হন। তাকে উদ্ধার করে চাঁদপুর জেনারেল হাসপাতালে ভর্তি হলে সেখানে চিকিৎসাধীন অবস্থায় তার মৃত্যু হয়। হাসপাতালের চিকিৎসক মো.মিজানুর রহমান বলেন, হৃদযন্ত্রের চলাচল বন্ধ হয়ে নাঈমের মৃত্যু হয়েছে। এ ঘটনায় চাঁদপুর মডেল থানায় একটি অপমৃত্যুর মামলা দায়ের করা হয়েছে।